aristoteles-et-corpus-aristotelicum.politica 7.1331a
ἄλλως τε καὶ νῦν εὑρημένων τῶν περὶ τὰ βέλη καὶ τὰς μηχανὰς εἰς ἀκρίβειαν πρὸς τὰς πολιορκίας . ὅμοιον γὰρ τὸ τείχη μὴ περιβάλλειν ταῖς πόλεσιν ἀξιοῦν καὶ τὸ τὴν χώραν εὐέμβολον ζητεῖν καὶ περιαιρεῖν τοὺς ὀρεινοὺς τόπους , ὁμοίως δὲ καὶ ταῖς οἰκήσεσι ταῖς ἰδίαις μὴ περιβάλλειν τοίχους ὡς ἀνάνδρων ἐσομένων τῶν κατοικούντων . ἀλλὰ μὴν οὐδὲ τοῦτό γε δεῖ λανθάνειν , ὅτι τοῖς μὲν περιβεβλημένοις τείχη περὶ τὴν πόλιν ἔξεστιν ἀμφοτέρως χρῆσθαι ταῖς πόλεσιν , καὶ ὡς ἐχούσαις τείχη καὶ ὡς μὴ ἐχούσαις , τοῖς δὲ μὴ κεκτημένοις οὐκ ἔξεστιν . εἰ δὴ τοῦτον ἔχει τὸν τρόπον , οὐχ ὅτι τείχη μόνον περιβλητέον , ἀλλὰ καὶ τούτων ἐπιμελητέον , ὅπως καὶ πρὸς κόσμον ἔχῃ τῇ πόλει πρεπόντως καὶ πρὸς τὰς πολεμικὰς χρείας , τάς τε ἄλλας καὶ τὰς νῦν ἐπεξευρημένας . ὥσπερ γὰρ τοῖς ἐπιτιθεμένοις ἐπιμελές ἐστι διʼ ὧν τρόπων πλεονεκτήσουσιν , οὕτω τὰ μὲν εὕρηται τὰ δὲ δεῖ ζητεῖν καὶ φιλοσοφεῖν καὶ τοὺς φυλαττομένους · ἀρχὴν γὰρ οὐδʼ ἐπιχειροῦσιν ἐπιτίθεσθαι τοῖς εὖ παρεσκευασμένοις . ἐπεὶ δὲ δεῖ τὸ μὲν πλῆθος τῶν πολιτῶν ἐν συσσιτίοις κατανενεμῆσθαι , τὰ δὲ τείχη διειλῆφθαι φυλακτηρίοις καὶ πύργοις κατὰ τόπους ἐπικαίρους , δῆλον ὡς ταῦτα προκαλεῖται παρασκευάζειν ἔνια τῶν συσσιτίων ἐν τούτοις τοῖς φυλακτηρίοις . καὶ ταῦτα μὲν δὴ τοῦτον ἄν τις διακοσμήσειε τὸν τρόπον · τὰς δὲ τοῖς θείοις ἀποδεδομένας οἰκήσεις καὶ τὰ κυριώτατα τῶν ἀρχείων συσσίτια ἁρμόττει τόπον ἐπιτήδειόν τε ἔχειν καὶ τὸν αὐτόν , ὅσα μὴ τῶν ἱερῶν ὁ νόμος ἀφορίζει χωρὶς ἤ τι μαντεῖον ἄλλο πυθόχρηστον . εἴη δʼ ἂν τοιοῦτος ὁ τόπος ὅστις ἐπιφάνειάν τε ἔχει πρὸς τὴν τῆς θέσεως ἀρετὴν ἱκανῶς καὶ πρὸς τὰ γειτνιῶντα μέρη τῆς πόλεως ἐρυμνοτέρως . πρέπει δʼ ὑπὸ μὲν τοῦτον τὸν τόπον τοιαύτης ἀγορᾶς εἶναι κατασκευὴν οἵαν καὶ περὶ Θετταλίαν νομίζουσιν ἣν ἐλευθέραν καλοῦσιν , αὕτη δʼ ἐστὶν ἣν δεῖ καθαρὰν εἶναι τῶν ὠνίων πάντων , καὶ μήτε βάναυσον μήτε γεωργὸν μήτʼ ἄλλον μηδένα τοιοῦτον παραβάλλειν μὴ καλούμενον ὑπὸ τῶν ἀρχόντων . εἴη δʼ ἂν εὔχαρις ὁ τόπος , εἰ καὶ τὰ γυμνάσια τῶν πρεσβυτέρων ἔχοι τὴν τάξιν ἐνταῦθα · πρέπει γὰρ διῃρῆσθαι κατὰ τὰς ἡλικίας καὶ τοῦτον τὸν κόσμον , καὶ παρὰ μὲν τοῖς νεωτέροις ἄρχοντάς τινας διατρίβειν , τοὺς δὲ πρεσβυτέρους παρὰ τοῖς ἄρχουσιν · ἡ γὰρ ἐν ὀφθαλμοῖς τῶν ἀρχόντων παρουσία μάλιστα ἐμποιεῖ τὴν ἀληθινὴν αἰδῶ καὶ τὸν τῶν ἐλευθέρων φόβον .
Lemmas: ἄλλος τε καί νῦν εὑρίσκω ὁ περί ὁ βέλος καί ὁ μηχανή εἰς ἀκρίβεια πρός ὁ πολιορκία . ὅμοιος γάρ ὁ τεῖχος μή περιβάλλω ὁ πόλις ἀξιόω καί ὁ ὁ χώρα εὐέμβολος ζητέω καί περιαιρέω ὁ ὀρεινός τόπος , ὅμοιος δέ καί ὁ οἴκησις ὁ ἴδιος μή περιβάλλω τοῖχος ὡς ἄνανδρος εἰμί ὁ κατοικέω . ἀλλά μήν οὐδέ οὗτος γε δέω λανθάνω , ὅτι ὁ μέν περιβάλλω τεῖχος περί ὁ πόλις ἔξεστι ἀμφοτέρως χράω ὁ πόλις , καί ὡς ἔχω τεῖχος καί ὡς μή ἔχω , ὁ δέ μή κτάομαι οὐ ἔξεστι . εἰ δή οὗτος ἔχω ὁ τρόπος , οὐ ὅτι τεῖχος μόνος περιβλητέω , ἀλλά καί οὗτος ἐπιμέλω , ὅπως καί πρός κόσμος ἔχω ὁ πόλις πρεπόντως καί πρός ὁ πολεμικός χρεία , ὁ τε ἄλλος καί ὁ νῦν ἐπεξευρίσκω . ὥσπερ γάρ ὁ ἐπιτίθημι ἐπιμελής εἰμί διά ὅς τρόπος πλεονεκτέω , οὕτως ὁ μέν εὑρίσκω ὁ δέ δέω ζητέω καί φιλοσοφέω καί ὁ φυλάσσω · ἀρχή γάρ οὐδέ ἐπιχειρέω ἐπιτίθημι ὁ εὖ παρασκευάζω . ἐπεί δέ δέω ὁ μέν πλῆθος ὁ πολίτης ἐν συσσίτιον κατανέμω , ὁ δέ τεῖχος διαλαμβάνω φυλακτήριον καί πύργος κατά τόπος ἐπίκαιρος , δῆλος ὡς οὗτος προκαλέω παρασκευάζω ἔνιοι ὁ συσσίτιον ἐν οὗτος ὁ φυλακτήριον . καί οὗτος μέν δή οὗτος ἄν τις διακοσμέω ὁ τρόπος · ὁ δέ ὁ θεῖος ἀποδίδωμι οἴκησις καί ὁ κύριος ὁ ἀρχεῖον συσσίτιον ἁρμόζω τόπος ἐπιτήδειος τε ἔχω καί ὁ αὐτός , ὅσος μή ὁ ἱερός ὁ νόμος ἀφορίζω χωρίς ἤ τις μαντεῖον ἄλλος Πυθόχρηστος . εἰμί δέ ἄν τοιοῦτος ὁ τόπος ὅστις ἐπιφάνεια τε ἔχω πρός ὁ ὁ θέσις ἀρετή ἱκανός καί πρός ὁ γειτνιάω μέρος ὁ πόλις ἐρυμνός . πρέπω δέ ὑπό μέν οὗτος ὁ τόπος τοιοῦτος ἀγορά εἰμί κατασκευή οἷος καί περί Θεσσαλία νομίζω ὅς ἐλεύθερος καλέω , οὗτος δέ εἰμί ὅς δέω καθαρός εἰμί ὁ ὤνιος πᾶς , καί μήτε βάναυσος μήτε γεωργός μήτε ἄλλος μηδείς τοιοῦτος παραβάλλω μή καλέω ὑπό ὁ ἄρχων . εἰμί δέ ἄν εὔχαρις ὁ τόπος , εἰ καί ὁ γυμνάσιον ὁ πρέσβυς ἔχω ὁ τάξις ἐνταῦθα · πρέπω γάρ διαιρέω κατά ὁ ἡλικία καί οὗτος ὁ κόσμος , καί παρά μέν ὁ νεώτερος ἄρχω τις διατρίβω , ὁ δέ πρέσβυς παρά ὁ ἄρχω · ὁ γάρ ἐν ὀφθαλμός ὁ ἄρχων παρουσία μάλα ἐμποιέω ὁ ἀληθινός αἰδώς καί ὁ ὁ ἐλεύθερος φόβος .